Target (yritys)

Target Corporation on yhdysvaltalainen vähittäiskauppaketju, joka on perustettu 1902. Se on Yhdysvaltain toiseksi suurin alennustavarataloketju Walmartin jälkeen.Barwise, Patrick: Bullseye: Target's Cheap Chic Strategy – HBS Working Knowledge  Hbswk.hbs.edu 16.8.2004. Viitattu 14.9.2014.Wal-Mart Set to Repeat Share Gains, Grab Target Sales (Update3), Bloomberg 2.1.2009. Viitattu 14.9.2014. Vuonna 2013 Target oli sijalla 36 suurimpien yritysten Fortune 500 -listauksessa.

Ensimmäisen Target-myymälän avasi Douglas Dayton vuonna 1962 Minnesotan Rosevilleen. Se kasvoi nopeasti ketjuksi ja Dayton Hudson Corporationin suurimmaksi yksiköksi, kunnes se vuonna 2000 yhtiöitettiin  Target Corporationiksi. Targetilla on noin 1 900 myymälää Yhdysvalloissa, ja maaliskuussa 2013 se aloitti myös Kanadassa Hudson’s Bay Companyn Zeller-ketjuun kuuluneiden 127 myymälän voimin.Target Corporate Overview, Target.

Australiassa toimivan Target-ketjun omistaa sikäläinen vähittäiskauppajätti Wesfarmers Group, jolla on siellä myös amerikkalaisen Kmart-ketjun tunnusten käyttöoikeudet.Big W versus Target and Kmart, The Motley Fool Australia 4.9.2013. Viitattu 15.9.2014.

Historiaa

George Draper Dayton perusti Goodfellow Dry Goods -yhtiön vuonna 1902 ja muutti seuraavana vuonna sen omalle nimelleen Dayton Dry Goods Companyksi. Vuonna 1962 yhtiö avasi ensimmäisen Target-nimisen liikkeen halvemmaksi vaihtoehdoksi tavarataloilleen. Vuonna 1969 Dayton fuusioitui J.L. Hudson Companyn kanssa, ja nimeksi otettiin Dayton-Hudson Corporation. Vuonna 1978 ostettiin Mervyn’s-ketju ja vuonna 1990 Marshall Field & Company, jotka kuitenkin myytiin pois vuonna 2004.Target Corporation History, Funding Universe (alkuperäislähteenä Pederson, Jay: International Directory of Company Histories, Vol.61. St. James Press, 2004). Viitattu 15.9.2014.

1970-luvun puolivälissä Targetista oli tullut Dayton-Hudsonin kannattavin osa yli miljardin dollarin vuosimyynteineen. 1990-luvun alussa perustettiin uusi iso myymälätyyppi Target Greatland ja vuosikymmenen puolivälissä SuperTarget valokuvaamoineen, apteekkeineen ja ravintoloineen.

Vuonna 2000 ketju yhtiöitiin Target Corporationiksi. Se alkoi erilaistaa itseään kilpailijoista tarjoamalla ylellisiä tuotteita muita halvemmalla, kuten designervaatteita suunnittelijoina Jason Wu, Zac Posen ja Isaac Mizrahi. Targetin Go International -naistenvaatemerkki myy nimekkäiden suunnittelijoiden tuotteita muutama kuukausi kerrallaan. Target tekee erikoissopimuksia tuotesuunnittelijoiden kanssa myös muissa tuoteryhmissä kuin vaatteissa. Heihin ovat lukeutuneet Michael Graves, Mossimo Giannulli, Fiorucci, Liz Lange ja Philippe Starck.
pienoiskuva|317x317px|Targetin pääkonttori
Vuonna 2012 avattiin ensimmäinen CityTarget, kaupunkilaista asiakaskuntaa palveleva myymälätyyppi, joka on kooltaan alle puolet perinteisestä Target-liikkeestä.Target, Britannica.com

Targetin yksiköitä
Targetilla on oma rahoitusyksikkö Financial and Retail Services (FRS), joka hallinnoi ketjun luottokortti- ja lahjakorttijärjestelmää. Target Sourcing Services (TSS) on ketjun 1 200 hengen hankintaosasto. Target Commercial Interiors on toimistokalustaja, joka on saavuttanut suuren markkinaosuuden isojen Fortune 500 -yritysten palvelijana.Michelle Bruch: Target taking over Crate & Barrel space on Nicollet Mall, Downtown Journal 14.12.2007. Viitattu 14.9.2014. Target Brands hallinnoi yrityksen omia tuotemerkkejä, joita ovat elintarvikemerkit Archer Farms, Market Pantry, Simply Balanced ja Sutton & Dodge, huonekalumerkki Threshold ja elektroniikkabrändi Trutech. Target Direct -yksikkö huolehtii yhtiön verkkokauppatoimituksista.

Vuonna 2010 Target Corporationilla oli 37 jakelukeskusta ympäri Yhdysvaltoja.Target Distribution Centers , Target Corp. Toisin kuin Walmartilla, elintarvikkeet eivät tule Targeteihin niiden kautta vaan erikoistuneilta partneriyrityksiltä.Rowley, Laura (2003): On Target: How the World's Hottest Retailer Hit a Bull's-eye, John Wiley & Sons, . Target käytti pitkään SuperValu-yhtiön elintarvikejakelukeskuksia omien SuperTarget- and PFresh-kauppojensa tuoretavaratoimituksiin, kunnes ryhtyi rakentamaan omaa verkostoa vuonna 2003.Target aims for FL food distribution center, Refrigerated Transporter 1.2.2007.Target Stores, Target Distribution Centers , Target Corp.

Ketjun ominaispiirteitä
Target on onnistunut puhuttelemaan nuorempaa ja varakkaampaa kuluttajaryhmää kuin markkinajohtaja Walmart. Targetin käytävät ovat leveitä, lattiat kiiltäviä, katot alaslaskettuja ja tuotteiden esillepanoon kiinnitetään myymäläsuunnittelussa huomiota. Target-liikkeissä ei kuule taustamusiikkia eikä kuulutuksia. Jos myyjää ei näy, riittää, kun nostaa palvelupuhelimen luurin. Asiakkaita kutsutaan vieraiksi (guests), työntekijöitä tiimijäseniksi (team members) ja esimiehiä tiiminvetäjiksi (team leaders).
pienoiskuva|285x285px|Target-kauppa
Target ei myy käsiaseita eikä ammuksia. 1990-luvun alussa Target jopa poisti valikoimista liian realistisen näköiset mustat leikkipyssyt. Vuonna 2014 se myös kielsi asiakkaita tulemasta myymälään aseistettuna.Cheers, grumbles for Target no guns request, USA Today 6.7.2014. Target ei myöskään ole myynyt savukkeita vuoden 1996 jälkeen.

Tietomurtoskandaali
Joulun 2013 alla Target joutui maailman siihen asti suurimman tietomurron uhriksi. Murtautujat saivat käsiinsä kymmenien miljoonien Targetin luottokorttiasiakkaiden henkilötietoja.Target-vuoto pahenee: Nyt 70 miljoonaa uhria, Tietoviikko 10.1.2014. Viitattu 14.9.2014. Vain muutama viikko myöhemmin tammikuussa 2014 samantapaisen tietomurron kohteeksi joutui luksustavarataloketju Neiman Marcus.Luksusketjun tietoturva petti: Maksukorteilla vääriä ostoksia, IT-viikko 13.1.2014. Viitattu 15.9.2014.

Lähteet

Aiheesta muualla

Target Corporationin viralliset kotisivut 

Luokka:Yhdysvaltalaiset kauppaketjut
Luokka:Yhdysvaltalaiset pörssiyhtiöt